Държавен вестник, бр. 97, 2019 г., стр. 3

БРОЙ  97	
Д Ъ Р Ж А В Е Н  В Е С Т Н И К 	
СТР.  3  
ОФИЦИАЛЕН РАЗДЕЛ
ПРЕЗИДЕНТ  
НА РЕПУБЛИКАТА
УКАЗ № 279
На основание чл. 98, т. 8 от Конституцията 
на Република България
П О С Т А Н О В Я В А М :
Награждавам Фра Джакомо Дала Tope 
дел Темпио ди Сангуинето – Велик магистър 
на Суверенния военен хоспиталиерен орден 
на Св. Йоан от Йерусалим, Родос и Малта, с 
орден „Стара планина“ с лента за изключи-
телно големите му заслуги за развитието на 
международното сътрудничество, укрепването 
на сигурността и мира между народите, както 
и за защита на правата и свободите на човека.
Издаден в София на 5 декември 2019 г.
Президент на Републиката: 
Румен Радев
Министър на външните работи: 
Екатерина Захариева
Подпечатан с държавния печат.
Министър на правосъдието: 
Данаил Кирилов
9354
МИНИСТЕРСКИ СЪВЕТ
ПОСТАНОВЛЕНИЕ № 304 
ОТ 3 ДЕКЕМВРИ 2019 Г.
за приемане на Наредба за провеждане на 
конкурсите и подбора при мобилност на дър­
жавни служители и за създаване на Портал 
за работа в държавната администрация
МИНИСТЕРСКИЯТ СЪВЕТ
П О С Т А Н О В И :
Чл. 1. Приема Наредба за провеждане 
на конкурсите и подбора при мобилност на 
държавни служители.
Чл. 2. (1) Създава се Портал за работа в 
държавната администрация, който се поддържа 
от администрацията на Министерския съвет, 
наричан по-нататък „Портала“.
(2) Порталът съдържа информация за:
1. актуални възможности за работа и стаж 
в администрацията; 
2. централизирания етап на конкурса за 
постъпване на държавна служба и централи-
зираните конкурси по чл. 10е от Закона за 
държавния служител (ЗДСл);
3. резултатите от централизирания етап на 
конкурса за постъпване на държавна служба 
на кандидатите, които са се явили на него; 
4. статистика от проведените централи-
зирани етапи на конкурса за постъпване на 
държавна служба; 
5. обявените длъжности за заемане чрез 
мобилност от държавните служители;
6. обяви за заемане на длъжности по усло-
вията на чл. 81б от ЗДСл – публикуват се по 
преценка на органа по назначаването; 
7. стипендиантската програма в държавната 
администрация, включително обявленията за 
стипендиантската програма.
(3) Порталът е публичен. Всеки има право на 
свободен и безплатен достъп до информацията 
в него, включително за повторно използване 
съгласно Закона за достъп до обществена 
информация, с изключение на резултатите 
по ал. 2, т. 3 и данните за регистрираните в 
Портала лица и стипендиантите в държавната 
администрация.
(4) Всеки може да се регистрира в Портала 
като кандидат за работа в държавната адми-
нистрация, като задължително при регистра-
цията посочва име, фамилия и електронна 
поща. Кандидатът декларира, че е съгласен 
с условията за ползване на Портала, за да 
бъде регистриран. При успешна регистрация 
автоматично се генерира персонален иденти-
фикационен номер (ПИН), който не може да 
бъде променян.
(5) Кандидатът може да впише и друга 
информация, която е посочена в Портала, 
включително дали е кандидат: за мобилност, 
за постъпване на работа като държавен слу-
жител, за стаж или за стипендия; информация 
за наличие на двигателни затруднения или 
намален слух (с оглед на избор на подходяща 
зала за провеждане на тестове) и др.
(6) Кандидатът може да отбележи съгла-
сието си личните му данни да се ползват от 
служителите на звената „Човешки ресурси“ 
при търсене на кандидати за работа и да по-
лучава предложения във връзка със свободни 
длъжности, които съответстват на квалифи-
кацията на кандидата.
(7) Профилите с данните на кандидатите 
се пазят за срок 5 години от първоначалната 
регистрация с цел прилагане на сроковете, 
предвидени в ЗДСл, след което данните във 
връзка с профилите се анонимизират.
(8) Лицата с профил в Портала могат да 
подадат до централния администратор на Пор-
тала заявление за заличаване на данните им 
преди изтичането на срока по ал. 7. В случай 
че лицата са се явявали на централизирания